เรื่องร้องเรียน: ช่วยมาดูและช่วยเหลือ  ลุงไร้บ้าน มานอนใต้สะพาน. หน่อยครับ มีสภาพหนักครับ ช่วยเร่งมาหน่อยครับ ลุงมานอนอย่างนี้ได้หลายวันแล้วครับ
การดำเนินการของเจ้าหน้าที่: วันที่ 9 พฤศจิกายน 2565 เวลา 15.00น. เจ้าหน้าที่ฝ่ายพัฒนาชุมชนฯ ร่วมกับมูลนิธิวิน วิน และนางวทันยา บุนนาค(มาดามเดียร์) ลงพื้นที่ตรวจสอบกรณีคนเร่ร่อน บริเวณใต้สะพานลอยวงเวียนใหญ่ฝั่งขาเข้าแยกบางยี่เรือ พบบุคคลเร่ร่อนเพศชาย 1 ราย อายุ 58 ปี มีความพิการด้านการเคลื่อนไหวร่างกาย ไม่มีคนดูแล สภาพร่างกายซูบผอม ผิวคล้ำ และมีแผลตามตัว สอบถามข้อมูลรายละเอียดเพิ่มเติมจากประชาชนที่อาศัยอยู่บริเวณใกล้เคียง ได้ข้อเท็จจริงว่าบุคคลเร่ร่อนรายนี้อาศัยอยู่บริเวณดังกล่าวมาเป็นระยะเวลาประมาณ 1 เดือนแล้ว มีการทิ้งขยะและขับถ่ายสิ่งปฏิกูลในพื้นที่ดังกล่าว สร้างความเดือดร้อนให้แก่ประชาชนบริเวณใกล้เคียง ภูมิลำเนาเดิมมาจากจังหวัดบุรีรัมย์ ประสงค์ที่จะเข้าสถานสงเคราะห์ของทางราชการ ทั้งนี้ เจ้าหน้าที่มูลนิธิวิน วิน และมาดามเดียร์ได้ให้การช่วยเหลืออย่างเร่งด่วนโดยประสานศูนย์ช่วยเหลือสังคม สายด่วน 1300 เข้ามารับบุคคลเร่ร่อนดังกล่าวเข้าสู่กระบวนการตรวจโรคเบื้องต้นและนำส่งเข้าสถานสงเคราะห์ในเวลาต่อไป
ความเห็นของผู้แจ้ง: ขอขอบคุณมากๆครับ
พื้นที่: แขวงบางยี่เรือ เขตธนบุรี กรุงเทพมหานคร